title: Vykonávacie nariadenie Komisie (EÚ) 2021/898 z 28. mája 2021, ktorým sa do registra chránených označení pôvodu a chránených zemepisných označení zapisuje názov [„Salată cu icre de știucă de Tulcea“ (CHZO)]

text:
                  4.6.2021

                  SK

                  Úradný vestník Európskej únie

                  L 197/67

         VYKONÁVACIE NARIADENIE KOMISIE (EÚ) 2021/898
         z 28. mája 2021,
         ktorým sa do registra chránených označení pôvodu a chránených zemepisných označení zapisuje názov [„Salată cu icre de știucă de Tulcea“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Rumunska o zápis názvu „Salată cu icre de știucă de Tulcea“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Salată cu icre de știucă de Tulcea“ by sa mal zapísať do registra,

               PRIJALA TOTO NARIADENIE:

            Článok 1
            Názov „Salată cu icre de știucă de Tulcea“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.7. – Čerstvé ryby, mäkkýše a kôrovce a výrobky z nich, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. mája 2021

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 39, 4.2.2021, s. 26.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2021/900 z 3. júna 2021, ktorým sa podľa nariadenia Európskeho parlamentu a Rady (EÚ) 2015/2283 povoľuje zmena podmienok používania novej potraviny „galaktooligosacharid“ a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  4.6.2021

                  SK

                  Úradný vestník Európskej únie

                  L 197/71

         VYKONÁVACIE NARIADENIE KOMISIE (EÚ) 2021/900
         z 3. júna 2021,
         ktorým sa podľa nariadenia Európskeho parlamentu a Rady (EÚ) 2015/2283 povoľuje zmena podmienok používania novej potraviny „galaktooligosacharid“ a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba tie nové potraviny, ktoré sú povolené a zaradené do únijného zoznamu.

                     (2)

                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Spoločnosť Yakult Pharmaceutical Industry Co., Ltd. 20. januára 2014 informovala Komisiu v súlade s článkom 5 nariadenia Európskeho parlamentu a Rady (ES) č. 258/97 (3) o svojom zámere umiestniť na trh „galaktooligosacharid“ ako novú potravinu, ktorá sa má používať vo viacerých potravinách vrátane počiatočnej a následnej dojčenskej výživy v zmysle vymedzenia v nariadení Európskeho parlamentu a Rady (EÚ) č. 609/2013 (4). Galaktooligosacharid bol preto zaradený do únijného zoznamu nových potravín.

                     (4)

                     Spoločnosť Yakult Pharmaceutical Industry Co., Ltd. (ďalej len „žiadateľ“) 3. marca 2020 predložila Komisii v súlade s článkom 10 ods. 1 nariadenia (EÚ) 2015/2283 žiadosť o zmenu podmienok používania novej potraviny „galaktooligosacharid“. Žiadateľ požiadal o zvýšenie najvyššieho prípustného množstva novej potraviny galaktooligosacharid vo výživových doplnkoch z 0,333 kg GOS/kg výživového doplnku (33,3 %) na 0,450 kg GOS/kg výživového doplnku (45,0 %) pre bežnú populáciu. Počas procesu podávania žiadosti žiadateľ súhlasil s vypustením dojčiat a malých detí zo žiadosti.

                     (5)

                     V súlade s článkom 10 ods. 3 nariadenia (EÚ) 2015/2283 sa Komisia 18. júna 2020 obrátila na Európsky úrad pre bezpečnosť potravín (ďalej len „úrad“) a požiadala ho o vedecké stanovisko na základe posúdenia zmeny podmienok používania galaktooligosacharidu ako novej potraviny.

                     (6)

                     Úrad prijal 17. decembra 2020 vedecké stanovisko k bezpečnosti zmeny podmienok používania galaktooligosacharidu ako novej zložky potravín vo výživových doplnkoch podľa nariadenia (EÚ) 2015/2283 [Safety of a change in the conditions of use of galacto-oligosaccharides as a novel food ingredient in food supplements pursuant to Regulation (EU) 2015/2283] (5). Toto stanovisko je v súlade s požiadavkami článku 11 nariadenia (EÚ) 2015/2283.

                     (7)

                     Úrad vo svojom stanovisku dospel k záveru, že navrhované zvýšenie najvyššieho prípustného množstva galaktooligosacharidu ako novej potraviny vo výživových doplnkoch je za navrhovaných zmien podmienok používania bezpečné.

                     (8)

                     Stanovisko úradu poskytuje dostatočné dôvody na vyvodenie záveru, že galaktooligosacharid je za navrhovaných podmienok použitia pre bežnú populáciu s výnimkou dojčiat a malých detí v súlade s článkom 12 ods. 1 nariadenia (EÚ) 2015/2283.

                     (9)

                     Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Zápis v únijnom zozname povolených nových potravín stanovenom v článku 6 nariadenia (EÚ) 2015/2283 a zahrnutom v prílohe k vykonávaciemu nariadeniu (EÚ) 2017/2470, ktorý sa týka novej potraviny galaktooligosacharidu, sa mení v súlade s prílohou k tomuto nariadeniu.

               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            (4)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 29.6.2013, s. 35).

            (5)  Vestník EFSA (EFSA Journal) (2021) 19(1):6384.

            PRÍLOHA
            V tabuľke 1 (Povolené nové potraviny) prílohy k vykonávaciemu nariadeniu (EÚ) 2017/2470 sa zápis týkajúci sa novej potraviny „Galaktooligosacharid“ nahrádza takto:

                              Povolená nová potravina

                              Podmienky, za ktorých možno novú potravinu používať

                              Doplňujúce špecifické požiadavky na označovanie

                              Iné požiadavky

                           „Galaktooligosacharid

                                 Konkrétna kategória potravín

                                 Najvyššie prípustné množstvo [vyjadrené ako hmotnostný podiel galaktooligosacharidu (v kg) a konečnej potraviny (v kg)]

                           Výživové doplnky v smernici 2002/46/ES nesprávne vymedzené ako „potravinové doplnky“

                           0,333

                           Výživové doplnky v smernici 2002/46/ES nesprávne vymedzené ako „potravinové doplnky“, s výnimkou dojčiat a malých detí

                           0,450 (zodpovedá 5,4 g galaktooligosacharidu na porciu; maximálne 3 porcie na deň do maximálne 16,2 g/deň)

                           Mlieko

                           0,020

                           Mliečne nápoje

                           0,030

                           Náhrada dávky jedla na účely regulácie hmotnosti (vo forme nápojov)

                           0,020

                           Nápoje z analógov mliečnych výrobkov

                           0,020

                           Jogurt

                           0,033

                           Dezerty na báze mliečnych výrobkov

                           0,043

                           Mrazené dezerty na báze mliečnych výrobkov

                           0,043

                           Ovocné a energetické nápoje

                           0,021

                           Nápoje na náhradu dávky jedla pre dojčatá

                           0,012

                           Detské šťavy

                           0,025

                           Detské jogurtové nápoje

                           0,024

                           Detské dezerty

                           0,027

                           Detské desiate

                           0,143

                           Detské cereálie

                           0,027

                           Nápoje určené na krytie výdaja energie pri intenzívnej svalovej námahe, najmä pre športovcov

                           0,013

                           Šťavy

                           0,021

                           Náplne do ovocných koláčov

                           0,059

                           Ovocné prípravky

                           0,125

                           Tyčinky

                           0,125

                           Cereálie

                           0,125

                           Počiatočná a následná výživa dojčiat v zmysle vymedzenia v nariadení (EÚ) č. 609/2013

                           0,008“


title: Vykonávacie nariadenie Komisie (EÚ) 2021/901 z 3. júna 2021, ktorým sa opravuje švédske znenie vykonávacieho nariadenia (EÚ) 2019/2072, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín

text:
                  4.6.2021

                  SK

                  Úradný vestník Európskej únie

                  L 197/75

         VYKONÁVACIE NARIADENIE KOMISIE (EÚ) 2021/901
         z 3. júna 2021,
         ktorým sa opravuje švédske znenie vykonávacieho nariadenia (EÚ) 2019/2072, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 41 ods. 2 a článok 72 ods. 1,
         keďže:

                     (1)

                     Švédske znenie vykonávacieho nariadenia Komisie (EÚ) 2019/2072 (2) obsahuje chyby v bodoch 65 a 68 prílohy VII, pokiaľ ide o podmienky, ktoré musia byť splnené na uvedenie určitých rastlín alebo rastlinných produktov do Únie, a v časti A bode 12 prílohy XI, pokiaľ ide o informácie o rastline.

                     (2)

                     Švédske znenie vykonávacieho nariadenia (EÚ) 2019/2072 by sa preto malo zodpovedajúcim spôsobom opraviť. Ostatných jazykových znení sa to netýka.

                     (3)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               (netýka sa slovenského znenia)

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 317, 23.11.2016, s. 4.

            (2)  Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).